ลุยตั้งคอลเซ็นเตอร์ขายประกันโทรศัพท์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — อดีตผู้บริหารพรูเด็นเชียล ลุยธุรกิจคอลเซ็นเตอร์ตอบสนองลูกค้าคนไทย ขยายตลาดทางโทรศัพท์มากขึ้น มั่นใจช่วยธุรกิจลดต้นทุน เพิ่มรายได้ กำไรสูง
นายเอเดรียน แอพเพอร์ลี กรรมการผู้จัดการร่วม บริษัท เคแลน ไรท์ แอนด์ แอสโซซิเอทส์ (CWA) และอดีตผู้อำนวยการบริหารช่องทางจัดจำหน่าย บริษัท พรูเด็นเชียล ประกันชีวิต (ประเทศไทย) เปิดเผยว่า บริษัทได้เปิดศูนย์ให้บริการลูกค้าครบวงจร หรือคอลเซ็นเตอร์แห่งใหม่ หลังจากที่ได้เปิดธุรกิจนี้ในประเทศไทยมาได้ 18 เดือน โดยจะทำการเพิ่มยอดพนักงานจาก 500 คน เป็น 1,000 คน ในปี 2554 เพื่อให้บริการลูกค้าทางโทรศัพท์อย่างครบวงจรกับธุรกิจในไทย ซึ่งเป็นช่องทางการตลาดที่เน้นให้บริการเฉพาะเจาะจงตรงกับความต้องการของลูกค้ามากที่สุด 
“ที่ผ่านมาเรามีลูกค้าชั้นนำที่อยู่ในธุรกิจต่างๆ ทั้งกลุ่มสถาบันการเงิน ประกันภัย ประกันชีวิต และธุรกิจอื่นๆ มาใช้บริการคอลเซ็นเตอร์ของบริษัท ซึ่งครอบคลุมการให้บริการลูกค้าทางโทรศัพท์ การขายผ่านโทรศัพท์ บริการรับเสียงเรียกเข้า โทร.ออกหาลูกค้า การขายตรงถึงลูกค้า และการจัดทำรายการส่งเสริมการขาย การเป็นที่ปรึกษา การฝึกอบรม การจัดระบบงาน และด้านเทคนิค” นายแอพเพอร์ลี กล่าวนายแอพเพอร์ลี กล่าวว่า ในครึ่งปีแรกประเทศไทย ต้องเผชิญกับปัญหาทางเศรษฐกิจ ทั้งภายในและภายนอกส่งผลกระทบต่อธุรกิจ ซึ่งการให้บริการลูกค้าทางโทรศัพท์อย่างครบวงจรทำให้เกิดประสิทธิภาพมากที่สุดนายมาร์ค มาโนลัส กรรมการผู้จัดการร่วม บริษัทเคแลน ไรท์ แอนด์ แอสโซซิเอทส์ (CWA) อดีต รองประธานอาวุโสฝ่ายการตลาดประกันภัยโดยตรง บริษัท พรูเด็นเชียล ประกันชีวิต (ประเทศไทย) เปิดเผยว่า พื้นฐานที่ธุรกิจในไทยหันมาใช้บริการคอลเซ็นเตอร์ เพราะเกิดจากความเชื่อมั่นในประสิทธิภาพ และมาตรฐานในการสื่อสารติดต่อลูกค้าภายใต้ศักยภาพการให้บริการและการตลาด ซึ่งสามารถให้บริการแก่ลูกค้าผ่านช่องทางการติดต่อสื่อสารทางคอลเซ็นเตอร์ 
ทั้งนี้ ตัวชี้วัดประสิทธิภาพการดำเนินงานที่ผ่านมา จะเน้นเชิงปริมาณระดับสูงและมุ่งเน้นภายใน เช่น ค่าเฉลี่ยมาตรฐานความเร็วในการรับสาย ค่าเฉลี่ยต้นทุนการต่อสาย ระยะเวลาที่เจ้าหน้าที่ใช้ในการรับสาย การให้บริการของบริษัทคอลเซ็นเตอร์ เป็นกลยุทธ์สำคัญในการลดต้นทุนของธุรกิจ สามารถส่งเสริมรายได้และผลกำไรให้แก่ธุรกิจได้ในอนาคต